# Εγχειρίδιο του Zenity

Εγχειρίδιο της εφαρμογής επιφάνειας εργασίας Zenity V2.0

2003 2004 Sun Microsystems, Inc.
2009 Ελληνική μεταφραστική ομάδα GNOME (team@gnome.gr)
2009 Στέργιος Προσινικλής (steriosprosiniklis@gmail.com)
Sun Microsystems, Inc.

Δίνεται άδεια για αντιγραφή, διανομή και/ή τροποποίηση του εγγράφου υπό τους όρους της Ελεύθερης Άδειας Τεκμηρίωσης GNU (GFDL), Έκδοση 1.1 ή μεταγενέστερη εκδιδόμενη από το Ίδρυμα Ελεύθερου Λογισμικού χωρίς Σταθερά Εδάφια, χωρίς Εξώφυλλα Κειμένου, και χωρίς Οπισθόφυλλα Κειμένου. Μπορείτε να βρείτε ένα αντίγραφο της GFDL σε αυτόν τον σύνδεσμο ή στο αρχείο COPYING-DOCS που διανεμήθηκε με αυτόν τον οδηγό.

Αυτή η τεκμηρίωση είναι μέρος της συλλογής τεκμηρίωσης του GNOME όπως διανέμεται υπό τους όρους του GFDL. Εάν επιθυμείτε να διανείμετε αυτή την τεκμηρίωση ξεχωριστά από την συλλογή, μπορείτε να το κάνετε εάν η τεκμηρίωση συνοδεύεται από αντίγραφο της άδειας (GFDL) όπως περιγράφεται στον τομέα 6 της άδειας.

Πολλά από τα ονόματα που χρησιμοποιούνται από εταιρίες για να ξεχωρίσουν τα προϊόντα και τις υπηρεσίες είναι σήματα κατατεθέν. Όπου αυτά τα ονόματα εμφανίζονται στην τεκμηρίωση GNOME, και τα μέλη της ομάδας τεκμηρίωσης GNOME έχουν γνώση αυτών, τότε αυτά αναγράφονται με κεφαλαίους χαρακτήρες ή με αρχικούς κεφαλαίους χαρακτήρες.

ΤΟ ΈΓΓΡΑΦΟ ΚΑΙ ΤΡΟΠΟΠΟΙΗΜΕΝΕΣ ΕΚΔΟΣΕΙΣ ΑΥΤΟΥ ΠΑΡΕΧΟΝΤΑΙ ΥΠΟ ΤΟΥΣ ΟΡΟΥΣ ΤΗΣ ΑΔΕΙΑΣ GNU FREE DOCUMENTATION ΜΕ ΤΗΝ ΠΕΡΑΙΤΕΡΩ ΔΙΕΥΚΡΙΝΙΣΗ ΟΤΙ:

1. Η ΤΕΚΜΗΡΙΩΣΗ ΑΥΤΗ ΠΑΡΕΧΕΤΑΙ "ΩΣ ΕΧΕΙ", ΧΩΡΙΣ ΚΑΜΙΑ ΕΓΓΥΗΣΗ ΟΤΙ ΜΠΟΡΕΙ ΝΑ ΕΞΥΠΗΡΕΤΗΣΕΙ ΚΑΠΟΙΟ ΣΚΟΠΟ Η ΟΤΙ ΕΙΝΑΙ ΧΩΡΙΣ ΣΦΑΛΜΑ. ΟΛΟΚΛΗΡΗ Η ΕΥΘΥΝΗ ΓΙΑ ΤΗΝ ΠΟΙΟΤΗΤΑ, ΑΚΡΙΒΕΙΑ ΚΑΙ ΛΕΙΤΟΥΡΓΙΚΟΤΗΤΑ ΤΗΣ ΤΕΚΜΗΡΙΩΣΗΣ Ή ΠΑΡΑΛΛΑΓΩΝ ΑΥΤΗΣ ΑΝΗΚΕΙ ΣΕ ΕΣΑΣ. ΕΑΝ Η ΤΕΚΜΗΡΙΩΣΗ ΑΥΤΗ Ή ΠΑΡΑΛΛΑΓΗ ΑΥΤΗΣ ΕΙΝΑΙ ΛΑΘΟΣ ΚΑΤΑ ΚΑΠΟΙΟ ΤΡΟΠΟ ΕΣΕΙΣ ΑΝΑΛΑΜΒΑΝΕΤΕ ΤΗΝ ΕΥΘΥΝΗ ΤΗΣ ΔΙΟΡΘΩΣΗΣ. Η ΑΠΑΛΛΑΓΗ ΕΥΘΥΝΗΣ ΠΟΥ ΣΥΝΟΔΕΥΕΙ ΑΥΤΗ ΤΗΝ ΤΕΚΜΗΡΙΩΣΗ ΕΙΝΑΙ ΑΝΑΠΟΣΠΑΣΤΟ ΚΟΜΜΑΤΙ ΑΥΤΗΣ. ΚΑΜΙΑ ΧΡΗΣΗ ΤΗΣ ΤΕΚΜΗΡΙΩΣΗΣ Ή ΠΑΡΑΛΛΑΓΩΝ ΑΥΤΗΣ ΔΕΝ ΕΠΙΤΡΕΠΕΤΑΙ ΠΑΡΑ ΜΟΝΟ ΕΑΝ ΣΥΝΟΔΕΥΕΤΑΙ ΑΠΟ ΤΗΝ ΑΠΑΛΛΑΓΗ ΕΥΘΥΝΗΣ.

2. ΣΕ ΚΑΜΙΑ ΠΕΡΙΠΤΩΣΗ ΚΑΙ ΥΠΟ ΚΑΜΙΑ ΝΟΜΙΚΗ ΣΥΝΘΗΚΗ, ΕΙΤΕ ΜΕΣΩ ΣΥΜΒΟΛΑΙΩΝ Ή ΑΛΛΙΩΣ, ΔΕΝ ΕΥΘΥΝΟΝΤΑΙ Ο ΣΥΓΓΡΑΦΕΑΣ, Ο ΔΙΑΝΟΜΕΑΣ, Η ΑΛΛΟΣ ΣΥΝΥΠΕΥΘΥΝΟΣ ΓΙΑ ΤΗΝ ΣΥΓΓΡΑΦΗ ΤΗΣ ΤΕΚΜΗΡΙΩΣΗΣ, ΓΙΑ ΕΜΜΕΣΕΣ Η ΑΜΕΣΕΣ, ΤΥΧΑΙΕΣ Ή ΜΗ ΖΗΜΙΕΣ ΠΑΝΤΩΣ ΦΥΣΕΩΣ ΠΟΥ ΠΡΟΕΡΧΟΝΤΑΙ ΑΠΟ ΤΗΝ ΧΡΗΣΗ ΤΗΣ ΤΕΚΜΗΡΙΩΣΗΣ ΚΑΙ/Ή ΠΑΡΑΛΛΑΓΩΝ ΑΥΤΗΣ ΑΚΟΜΑ ΚΑΙ ΕΑΝ ΕΧΕΙ ΥΠΑΡΞΕΙ ΠΡΟΕΙΔΟΠΟΙΗΣΗ ΓΙΑ ΤΗΝ ΠΙΘΑΝΟΤΗΤΑ ΥΠΑΡΞΗΣ ΤΕΤΟΙΩΝ ΖΗΜΙΩΝ.

Sun Ομάδα τεκμηρίωσης του συστήματος επιφάνειας εργασίας Java
Sun Microsystems, Inc.
Glynn Foster
Έργο τεκμηρίωσης GNOME
Nicholas Curran
Έργο τεκμηρίωσης GNOME
Εγχειρίδιο της εφαρμογής επιφάνειας εργασίας Zenity V2.0
Αύγουστος 2004

Ομάδα τεκμηρίωσης του συστήματος επιφάνειας εργασίας Java της Sun

Sun Microsystems, Inc.

Εγχειρίδιο Zenity V1.0
Ιανουάριος 2003

Glynn Foster

Έργο τεκμηρίωσης GNOME

Αυτό το εγχειρίδιο περιγράφει την έκδοση 2.6.0 της εφαρμογής Zenity.

Ανάδραση

Για να στείλετε τις παρατηρήσεις σας, ακολουθήστε τις οδηγίες στην σελίδα «Feedback Page».

To «Zenity» είναι το πρόγραμμα δημιουργίας παραθύρων διαλόγων (dialog boxes) του GNOME. Εκτελεί την ίδια λειτουργία με το παλαιότερο gdialog καθώς και το dialog σε κατάσταση κονσόλας. Σας επιτρέπει να προβάλλετε παράθυρα διαλόγων από την γραμμή εντολών και από δέσμες ενεργειών κελύφους.

## Εισαγωγή

Η εφαρμογή Zenity σας επιτρέπει να δημιουργήσετε τους παρακάτω τύπους απλών διαλόγων:

- Ημερολογίου

- Επιλογής αρχείου

- Λίστας

- Εικονίδιο ειδοποίησης

- Μηνυμάτων

  - Σφάλματος

  - Πληροφόρησης

  - Ερώτησης

  - Προειδοποίησης

- Ένδειξης προόδου

- Καταχώρησης κειμένου

- Πληροφοριών κειμένου

## Χρήση

Όταν γράφετε σενάρια, μπορείτε χρησιμοποιώντας το Zenity να δημιουργήσετε απλούς διαλόγους που αλληλεπιδρούν γραφικά με τον χρήστη, ως εξής:

- Μπορείτε να δημιουργήσετε έναν διάλογο για να αποκτήσετε πληροφορίες από τον χρήστη. Για παράδειγμα, μπορείτε να προτρέψετε τον χρήστη να επιλέξει μία ημερομηνία από διάλογο ημερολογίου, ή να επιλέξει ένα αρχείο από διάλογο επιλογής αρχείου.

- Μπορείτε να δημιουργήσετε έναν διάλογο για να παρέχετε στον χρήστη πληροφορίες. Για παράδειγμα, χρησιμοποιώντας έναν διάλογο προόδου δείχνετε την τρέχουσα κατάσταση μίας εργασίας, ή μπορείτε να χρησιμοποιήσετε έναν διάλογο προειδοποίησης του χρήστη.

Όταν ο χρήστης κλείνει τον διάλογο, το Zenity εκτυπώνει το κείμενο που παράχθηκε από αυτόν σαν τυπικό λάθος.

Όταν γράφετε εντολές για το Zenity, βεβαιωθείτε ότι χρησιμοποιείτε εισαγωγικά σε κάθε όρισμα.

Για παράδειγμα, χρησιμοποιείστε:

    zenity --calendar --title="Ημερολόγιο διακοπών"

και όχι:

    zenity --calendar --title=Ημερολόγιο διακοπών

Αν δεν χρησιμοποιήσετε εισαγωγικά, μπορεί να πάρετε μη αναμενόμενα αποτελέσματα.

### Πλήκτρα πρόσβασης

Ένα πλήκτρο πρόσβασης σας επιτρέπει να εκτελέσετε μία ενέργεια από το πληκτρολόγιο χωρίς να χρησιμοποιήσετε το ποντίκι για να επιλέξετε μία εντολή από μενού ή διάλογο. Κάθε πλήκτρο πρόσβασης προσδιορίζεται από ένα υπογραμμισμένο γράμμα σε επιλογές μενού ή διαλόγων.

Κάποιοι από τους διαλόγους του Zenity υποστηρίζουν την χρήση πλήκτρων πρόσβασης. Για να προσδιορίσετε τον χαρακτήρα που θα χρησιμοποιηθεί σαν πλήκτρο πρόσβασης, βάλτε μία υπογράμμιση _ πριν τον χαρακτήρα στο κείμενο του διαλόγου. Το παρακάτω παράδειγμα σας δείχνει πως να καθορίσετε το γράμμα Ε σαν πλήκτρο πρόσβασης:

    "_Επιλογή ονόματος".

### Κώδικες εξόδου (Exit codes)

Το Zenity αποδίδει τους εξής κώδικες εξόδου:

Κώδικας εξόδου | Περιγραφή
--- | ---
`0` | Ο χρήστης πάτησε είτε το πλήκτρο Εντάξει είτε το πλήκτρο Κλείσιμο.
`1` | Ο χρήστης είτε πάτησε το πλήκτρο Ακύρωση, ή χρησιμοποίησε τις λειτουργίες του παραθύρου για να κλείσει τον διάλογο.
`-1` | Συνέβη ένα απρόσμενο σφάλμα.
`5` | Ο διάλογος έκλεισε λόγω συμπλήρωσης του χρονικού περιθωρίου.

### Γενικές επιλογές

Όλοι οι διάλογοι του Zenity υποστηρίζουν τις παρακάτω γενικές επιλογές:

`--title`=Τίτλος

  Καθορίζει τον τίτλο του διαλόγου.

`--window-icon`=διαδρομή του_εικονιδίου

  Καθορίζει το εικονίδιο που προβάλλεται στο πλαίσιο παραθύρου του διαλόγου. Επίσης είναι διαθέσιμα 4 εικονίδια της εφαρμογής χρησιμοποιώντας τις εξής λέξεις κλειδιά - 'info', 'warning', 'question' και 'error'.

`--width`=πλάτος

  Καθορίζει το πλάτος του διαλόγου.

`--height`=ύψος

  Καθορίζει το ύψος του διαλόγου.

`--timeout`=χρονικό περιθώριο

  Καθορίζει το χρονικό περιθώριο σε δευτερόλεπτα μετά το οποίο ο διάλογος κλείνει.

### Επιλογές βοήθειας

Το Zenity παρέχει τις παρακάτω επιλογές βοήθειας:

`--help`

  Προβάλλει σύντομο κείμενο βοήθειας.

`--help-all`

  Πλήρες κείμενο βοήθειας για όλους τους διαλόγους.

`--help-general`

  Προβάλλει κείμενο βοήθειας για τις γενικές επιλογές διαλόγου.

`--help-calendar`

  Προβάλλει κείμενο βοήθειας για τις επιλογές του διαλόγου ημερολογίου.

`--help-entry`

  Προβάλλει κείμενο βοήθειας για τις επιλογές του διαλόγου καταχώρησης κειμένου.

`--help-error`

  Προβάλλει κείμενο βοήθειας για τις επιλογές του διαλόγου εμφάνισης σφάλματος.

`--help-info`

  Προβάλλει κείμενο βοήθειας για τις επιλογές του διαλόγου πληροφοριών κειμένου.

`--help-file-selection`

  Προβάλλει κείμενο βοήθειας για τις επιλογές του διαλόγου επιλογής αρχείου.

`--help-list`

  Προβάλλει κείμενο βοήθειας για τις επιλογές του διαλόγου λίστας.

`--help-notification`

  Προβάλλει κείμενο βοήθειας για τις επιλογές του εικονιδίου ειδοποίησης.

`--help-progress`

  Προβάλλει κείμενο βοήθειας για τις επιλογές του διαλόγου ένδειξης προόδου.

`--help-question`

  Προβάλλει κείμενο βοήθειας για τις επιλογές του διαλόγου ερώτησης.

`--help-warning`

  Προβάλλει κείμενο βοήθειας για τις επιλογές του διαλόγου προειδοποίησης.

`--help-text-info`

  Προβάλλει κείμενο βοήθειας για τις επιλογές του διαλόγου πληροφοριών κειμένου.

`--help-misc`

  Προβάλλει κείμενο βοήθειας για διάφορες επιλογές.

`--help-gtk`

  Προβάλλει βοήθεια για τις επιλογές GTK+.

### Διάφορες επιλογές

Το Zenity επίσης παρέχει τις παρακάτω διάφορες επιλογές:

`--about`

  Προβάλλει το παράθυρο διαλόγου Περί zenity, που περιέχει πληροφορίες έκδοσης, πνευματικών δικαιωμάτων και υπευθύνων ανάπτυξης του Zenity.

`--version`

  Εκτυπώνει την έκδοση του Zenity.

### Επιλογές GTK+

Το Zenity υποστηρίζει τις συνήθεις επιλογές του GTK+. Για περισσότερες πληροφορίες γύρω από αυτές, εκτελέστε την εντολή `zenity -?`.

### Μεταβλητές περιβάλλοντος

Υπό κανονικές συνθήκες, το Zenity ανιχνεύει το παράθυρο τερματικού από το οποίο εκκινήθηκε και παραμένει πάνω από αυτό το παράθυρο. Αυτή η συμπεριφορά μπορεί να ακυρωθεί απενεργοποιώντας την μεταβλητή περιβάλλοντος `WINDOWID`.

## Διάλογος ημερολογίου

Χρησιμοποιώντας την επιλογή `--calendar` δημιουργείτε έναν διάλογο ημερολογίου. Το Zenity αποδίδει την επιλεγμένη ημερομηνία σαν κανονική έξοδο. Αν δεν καθοριστεί ημερομηνία στην γραμμή εντολών, ο διάλογος χρησιμοποιεί την τρέχουσα ημερομηνία.

Ο διάλογος ημερολογίου υποστηρίζει τις εξής επιλογές:

`--text`=κείμενο

  Καθορίζει το κείμενο που προβάλλεται στον διάλογο ημερολογίου.

`--day`=ημέρα

  Καθορίζει την ημέρα που επιλέγεται στον διάλογο ημερολογίου. Η ημέρα πρέπει να είναι ένας αριθμός από 1 έως και 31.

`--month`=μήνας

  Καθορίζει τον μήνα που επιλέγεται στον διάλογο ημερολογίου. Ο μήνας πρέπει να είναι ένας αριθμός από 1 έως και 12.

`--year`=έτος

  Καθορίζει το έτος που επιλέγεται στον διάλογο ημερολογίου.

`--date-format`=μορφή

  Καθορίζει την μορφή που αποδίδεται από τον διάλογο ημερολογίου μετά την επιλογή ημερομηνίας. Η προεπιλεγμένη μορφή εξαρτάται από την προσαρμογή εντοπιότητας(locale) που χρησιμοποιείτε. Η μορφή πρέπει να συντάσσεται έτσι ώστε να γίνεται αποδεκτή από την λειτουργία `strftime`, για παράδειγμα `%A %d/%m/%y`.

Το παρακάτω παράδειγμα δέσμης ενεργειών κελύφους δείχνει πως να δημιουργήσετε έναν διάλογο ημερολογίου:

            #!/bin/sh

            if zenity --calendar \
            --title="Επιλέξτε ημερομηνία" \
            --text="Κάντε κλικ σε μια ημερομηνία για να την επιλέξετε." \
            --day=2 --month=4 --year=2009
              then echo $?
              else echo "No date selected"
            fi

Παράδειγμα διαλόγου ημερολογίου

Παράδειγμα διαλόγου ημερολογίου Zenity

## Διάλογος επιλογής αρχείου

Με την χρήση της επιλογής `--file-selection` δημιουργείτε ένα διάλογο επιλογής αρχείου. Το Zenity αποδίδει τα επιλεγμένα αρχεία ή καταλόγους σαν κανονική έξοδο. Η προεπιλεγμένη κατάσταση λειτουργίας του διαλόγου επιλογής αρχείου είναι άνοιγμα.

Ο διάλογος επιλογής αρχείου υποστηρίζει τις παρακάτω επιλογές:

`--filename`=όνομα αρχείου

  Καθορίζει το αρχείο ή τον κατάλογο που είναι επιλεγμένος στον διάλογο επιλογής αρχείου όταν ανοίγει.

`--multiple`

  Επιτρέπει την επιλογή πολλών ονομάτων αρχείου στον διάλογο επιλογής αρχείου.

`--directory`

  Επιτρέπει μόνο την επιλογή καταλόγων στον διάλογο επιλογής αρχείου.

`--save`

  Ρύθμιση του διαλόγου επιλογής αρχείου σε κατάσταση λειτουργίας αποθήκευσης.

`--separator`=διαχωριστικό

  Καθορίζει την συμβολοσειρά που χρησιμοποιείται για να διαχωρίσει την αποδοθείσα λίστα ονομάτων.

Το παρακάτω παράδειγμα δέσμης ενεργειών κελύφους δείχνει πως δημιουργείτε έναν διάλογο επιλογής αρχείου:

            #!/bin/sh

            FILE=`zenity --file-selection --title="Επιλέξτε ένα αρχείο"`

            case $? in
                     0)
                            echo "\"$FILE\" selected.";;
                     1)
                            echo "No file selected.";;
                    -1)
                            echo "No file selected.";;
            esac

Παράδειγμα διαλόγου επιλογής αρχείου

Παράδειγμα διαλόγου επιλογής αρχείου Zenity

## Εικονίδιο ειδοποίησης

`--text`=κείμενο

  Καθορίζει το κείμενο που προβάλλεται στην περιοχή ειδοποίησης.

Το παρακάτω παράδειγμα σεναρίου εντολών δείχνει πως μπορείτε να δημιουργήσετε ένα εικονίδιο ειδοποίησης:

            #!/bin/sh

            zenity --notification\
              --window-icon="info" \
              --text="Υπάρχουν ενημερώσεις συστήματος!"

Παράδειγμα εικονιδίου ειδοποίησης

Παράδειγμα εικονιδίου ειδοποίησης Zenity

## Διάλογος λίστας

Χρησιμοποιήστε την επιλογή `--list` για να δημιουργήσετε διαλόγους λίστας. Το Zenity αποδίδει τις εγγραφές της πρώτης στήλης κειμένου των επιλεγμένων σειρών σαν κανονική έξοδο.

Τα δεδομένα για τον διάλογο πρέπει να οριστούν ανά στήλη και ανά σειρά. Μπορείτε να δώσετε τα δεδομένα στον διάλογο με κανονική εισαγωγή. Κάθε εγγραφή πρέπει να διαχωρίζεται από χαρακτήρα νέας γραμμής.

Αν χρησιμοποιήσετε την επιλογή `--checklist` ή `--radiolist`, κάθε σειρά πρέπει να αρχίζει με 'TRUE' or 'FALSE'.

Ο διάλογος λίστας υποστηρίζει τις παρακάτω επιλογές:

`--column`=στήλη

  Καθορίζει τις κεφαλίδες των στηλών που προβάλλονται στον διάλογο λίστας. Πρέπει να ορίσετε μία επιλογή `στήλη` για κάθε στήλη που θέλετε να προβάλλετε στον διάλογο.

`--checklist`

  Καθορίζει ότι η πρώτη στήλη του διαλόγου λίστας περιέχει κουτιά επιλογής.

`--radiolist`

  Καθορίζει ότι η πρώτη στήλη του διαλόγου λίστας περιέχει κουμπιά επιλογής.

`--editable`

  Επιτρέπει την επεξεργασία των προβαλλόμενων αντικειμένων.

`--separator`=διαχωριστικό

  Καθορίζει ποια συμβολοσειρά χρησιμοποιείται όταν ο διάλογος λίστας αποδίδει τις επιλεγμένες εγγραφές.

`--print-column`=στήλη

  Καθορίζει ποια στήλη πρέπει να τυπώνεται σαν αποτέλεσμα κατά την επιλογή. Η προεπιλεγμένη στήλη είναι '1'. Το 'ALL' μπορεί να χρησιμοποιηθεί για να εκτυπωθούν όλες οι στήλες της λίστας.

Το παρακάτω παράδειγμα σεναρίου εντολών σας δείχνει πως να δημιουργήσετε έναν διάλογο λίστας:

            #!/bin/sh

            zenity --list \
              --title="Επιλέξτε τα Bugs που θέλετε να προβάλετε" \
              --column="Αριθμός Bug" --column="Σοβαρότητα" --column="Περιγραφή" \
                992383 Κανονική "GtkTreeView crashes on multiple selections" \
                293823 Μεγάλη "GNOME Dictionary does not handle proxy" \
                393823 Κρίσιμη "Menu editing does not work in GNOME 2.0"

Παράδειγμα διαλόγου λίστας

Παράδειγμα διαλόγου λίστας Zenity

## Διάλογοι μηνυμάτων

Το Zenity μπορεί να δημιουργήσει τέσσερεις τύπους διαλόγων μηνύματος:

- Σφάλματος

- Πληροφόρησης

- Ερώτησης

- Προειδοποίησης

Για κάθε τύπο, χρησιμοποιήστε την επιλογή `--text` για να καθορίσετε το κείμενο που θα προβάλλεται στον διάλογο.

### Διάλογος σφάλματος

Χρησιμοποιήστε την επιλογή `--error` για την δημιουργία διαλόγου σφάλματος.

Το παρακάτω παράδειγμα σεναρίου εντολών σας δείχνει πως να δημιουργήσετε έναν διάλογο σφάλματος:

              #!/bin/bash

              zenity --error \
              --text="Αδύνατη η εύρεση του /var/log/syslog."

Παράδειγμα διαλόγου σφάλματος

Παράδειγμα διαλόγου σφάλματος Zenity

### Διάλογος πληροφόρησης

Χρησιμοποιήστε την επιλογή `--info` για να δημιουργήσετε έναν διάλογο πληροφόρησης.

Το παρακάτω παράδειγμα σεναρίου εντολών δείχνει πως μπορείτε να δημιουργήσετε έναν διάλογο πληροφόρησης:

              #!/bin/bash

              zenity --info \
              --text="Η συγχώνευση ολοκληρώθηκε. Ενημερώθηκαν 3 από 10 αρχεία."

Παράδειγμα διαλόγου πληροφόρησης

Παράδειγμα διαλόγου πληροφόρησης Zenity

### Διάλογος ερώτησης

Χρησιμοποιήστε την επιλογή `--question` για να δημιουργήσετε έναν διάλογο ερώτησης.

Το παρακάτω παράδειγμα σεναρίου εντολών δείχνει πως μπορείτε να δημιουργήσετε έναν διάλογο ερώτησης:

              #!/bin/bash

              zenity --question \
              --text="Θέλετε σίγουρα να συνεχίσετε;"

Παράδειγμα διαλόγου ερώτησης

Παράδειγμα διαλόγου ερώτησης Zenity

### Διάλογος προειδοποίησης

Χρησιμοποιήστε την επιλογή `--warning` για να δημιουργήσετε έναν διάλογο προειδοποίησης.

Το παρακάτω παράδειγμα σεναρίου εντολών δείχνει πως μπορείτε να δημιουργήσετε έναν διάλογο προειδοποίησης:

              #!/bin/bash

              zenity --warning \
              --text="Αποσυνδέστε το καλώδιο ρεύματος για να αποφύγετε την ηλεκτροπληξία."

Παράδειγμα διαλόγου προειδοποίησης

Παράδειγμα διαλόγου προειδοποίησης Zenity

## Διάλογος ένδειξης προόδου

Χρησιμοποιήστε την επιλογή `--progress` για να δημιουργήσετε έναν διάλογο ένδειξης προόδου.

Το Zenity διαβάζει τα δεδομένα εισόδου ανά γραμμή. Αν μία γραμμή αρχίζει με #, το κείμενο ενημερώνεται με το κείμενο της γραμμής. Αν η γραμμή περιέχει μόνο έναν αριθμό, το ποσοστό ενημερώνεται με αυτόν τον αριθμό.

Ο διάλογος ένδειξης προόδου υποστηρίζει τις παρακάτω επιλογές:

`--text`=κείμενο

  Καθορίζει το κείμενο που προβάλλεται στο διάλογο ένδειξης προόδου.

`--percentage`=ποσοστό

  Καθορίζει το αρχικό ποσοστό που μπαίνει στον διάλογο ένδειξης προόδου.

`--auto-close`

  Κλείνει τον διάλογο ενημέρωσης προόδου όταν επιτευχθεί το 100%.

`--pulsate`

  Ορίζει ότι η μπάρα προόδου πάλλεται έως ότου διαβαστεί ένας χαρακτήρας EOF από την κανονική είσοδο.

Το παρακάτω παράδειγμα σεναρίου εντολών σας δείχνει πως θα δημιουργήσετε έναν διάλογο ένδειξης προόδου:

            #!/bin/sh
            (
            echo "10" ; sleep 1
            echo "# Ενημέρωση καταγραφών αλληλογραφίας" ; sleep 1
            echo "20" ; sleep 1
            echo "# Επαναφορά εργασιών cron" ; sleep 1
            echo "50" ; sleep 1
            echo "This line will just be ignored" ; sleep 1
            echo "75" ; sleep 1
            echo "# Επανεκκίνηση συστήματος" ; sleep 1
            echo "100" ; sleep 1
            ) |
            zenity --progress \
              --title="Ενημέρωση καταγραφών συστήματος" \
              --text="Ενημέρωση καταγραφών αλληλογραφίας..." \
              --percentage=0

            if [ "$?" = -1 ] ; then
                    zenity --error \
                      --text="Ακύρωση ενημέρωσης."
            fi

Παράδειγμα διαλόγου ένδειξης προόδου

Παράδειγμα διαλόγου ένδειξης προόδου Zenity

## Διάλογος καταχώρησης κειμένου

Use the `--entry` option to create a text entry dialog. Zenity returns the contents of the text entry to standard output.

Ο διάλογος καταχώρησης κειμένου υποστηρίζει τις ακόλουθες επιλογές:

`--text`=κείμενο

  Καθορίζει το κείμενο που προβάλλεται στον διάλογο καταχώρησης κειμένου.

`--entry-text`=κείμενο

  Καθορίζει το κείμενο που προβάλλεται στο πεδίο εισαγωγής του διαλόγου καταχώρησης κειμένου.

`--hide-text`

  Αποκρύπτει το κείμενο στο πεδίο εισαγωγής του διαλόγου καταχώρησης κειμένου.

Το παρακάτω παράδειγμα σεναρίου εντολών σας δείχνει πως μπορείτε να δημιουργήσετε έναν διάλογο καταχώρησης κειμένου

            #!/bin/sh

            if zenity --entry \
            --title="Προσθήκη καταχώρησης" \
            --text="Εισάγετε τον _κωδικό πρόσβασής σας:" \
            --entry-text "κωδικός" \
            --hide-text
              then echo $?
              else echo "Δεν δώσατε κωδικό"
            fi

Παράδειγμα διαλόγου καταχώρησης κειμένου

Παράδειγμα διαλόγου καταχώρησης κειμένου Zenity

## Διάλογος πληροφορίων κειμένου

Χρησιμοποιήστε την επιλογή `--text-info` για να δημιουργήσετε έναν διάλογο πληροφοριών κειμένου.

Ο διάλογος πληροφοριών κειμένου υποστηρίζει τις παρακάτω επιλογές:

`--filename`=όνομα αρχείου

  Καθορίζει ένα αρχείο που φορτώνεται στον διάλογο πληροφοριών κειμένου.

`--editable`

  Επιτρέπει την επεξεργασία του προβαλλόμενου κειμένου. Το επεξεργασμένο κείμενο αποδίδεται σαν κανονική έξοδος όταν κλείνει ο διάλογος.

Το ακόλουθο παράδειγμα σεναρίου εντολών σας δείχνει πως μπορείτε να δημιουργήσετε έναν διάλογο πληροφοριών κειμένου:

            #!/bin/sh

            FILE=`zenity --file-selection \
              --title="Επιλογή αρχείου"`

            case $? in
                     0)
                            zenity --text-info \
                              --title=$FILE \
                              --filename=$FILE \
                              --editable 2>/tmp/tmp.txt;;
                     1)
                            echo "Δεν επιλέχθηκε αρχείο.";;
                    -1)
                            echo "Δεν επιλέχθηκε αρχείο.";;
            esac

Παράδειγμα διαλόγου πληροφοριών κειμένου

Παράδειγμα διαλόγου πληροφοριών κειμένου Zenity
εντολή zenity
δημιουργός διαλόγου